ft ft 
#ft^ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 03.12.1997 
COM(97) 538 τελικό 
97/0307 (ACC) 
Πρόταση 
ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ 
για ορισμένες διαδικασίες εφαρμογής της συμφωνίας συνεργασίας 
μεταξύ της Ευρωπαϊκής Κοινότητας και της 
Πρώην Γιουγκοσλαβικής Δημοκρατίας της Μακεδονίας 
(υποβληθείσα από την Επιτροπή) 

ΑΙΤΙΟΛΟΓΙΚΗ ΕΚΘΕΣΗ 
Η συμφωνία συνεργασίας μεταξύ της Ευρωπαϊκής Κοινότητας και της Πρώην 
Γιουγκοσλαβικής Δημοκρατίας της Μακεδονίας αναμένεται να τεθεί σε 
εφαρμογή από 1ης Ιανουαρίου 1997. 
Ο παρών κανονισμός επιτρέπει στην Επιτροπή να καθορίσει την έναρξη και 
τους όρους διαχείρισης των δασμολογικών ποσοστώσεων και οροφών και να 
θεσπίσει κοινοτικό σύστημα στατιστικής παρακολούθησης για τις εισαγωγές στο 
πλαίσιο των ποσοτήτων αναφοράς, όπως προβλέπεται στη συμφωνία. 
Επιπλέον, επιτρέπει στην Επιτροπή να θεσπίσει τις απαραίτητες τροποποιήσεις 
και τεχνικές προσαρμογές των εν λόγω δασμολογικών ποσοστώσεων, 
δασμολογικών οροφών και ποσοτήτων αναφοράς, που προκύπτουν από τις 
τροποποιήσεις της συνδυασμένης ονοματολογίας και των κωδικών Tarie, καθώς 
και τις προσαρμογές που είναι απαραίτητες για τη σύναψη συμφωνιών, 
πρωτοκόλλων ή ανταλλαγών επιστολών μεταξύ της Κοινότητας και της Πρώην 
Γιουγκοσλαβικής Δημοκρατίας της Μακεδονίας. 
Ο παρών κανονισμός παρέχει στην Επιτροπή την εξουσία να αντικαθιστά μια 
ποσότητα αναφοράς από ίση δασμολογική οροφή, όταν η ποσότητα αναφοράς 
είναι μεγαλύτερη, να αναστέλλει μια δασμολογική οροφή αν, επί δύο συνεχή έτη, 
οι εισαγωγές προϊόντος που αναφέρεται στο παράρτημα Γ της συμφωνίας είναι 
χαμηλότερες από 80% του όγκου της οροφής και να παρατείνει επί ένα έτος την 
ή τις οροφές που έχουν οριστεί για το προηγούμενο έτος αν θεωρείται σκόπιμο 
να αναβληθεί η ετήσια αύξηση κατά 5% του όγκου της οροφής. 
Επίσης, επιτρέπει στην Επιτροπή, αφ' ης στιγμής καλυφθούν οι δασμολογικές 
οροφές, να αποκαταστήσει, μέσω κανονισμού, μέχρι το τέλος του 
ημερολογιακού έτους, την είσπραξη των τελωνειακών δασμών που ισχύουν 
πράγματι έναντι τρίτων χωρών για τις εισαγωγές των εν λόγω προϊόντων. 
Πρόταση 
ΚΑΝΟΝΙΣΜΟΥ (ΕΚ) ΤΟΥ ΣΥΜΒΟΥΛΙΟΥ 
για ορισμένες διαδικασίες εφαρμογής της συμφωνίας συνεργασίας 
μεταξύ της Ευρωπαϊκής Κοινότητας και της 
Πρώην Γιουγκοσλαβικής Δημοκρατίας της Μακεδονίας 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Έχοντας υπόψη: 
τη συνθήκη για την ίδρυση της Ευρωπαϊκής Κοινότητας, και ιδίως το 
άρθρο 113· 
την πρόταση της Επιτροπής, 
Εκτιμώντας: 
ότι το Συμβούλιο έχει συνάψει συμφωνία συνεργασίας μεταξύ της Ευρωπαϊκής 
Κοινότητας και της Πρώην Γιουγκοσλαβικής Δημοκρατίας της Μακεδονίας', 
εφεξής καλούμενη "η συμφωνία"· 
ότι είναι απαραίτητο να καθοριστούν οι διαδικασίες εφαρμογής ορισμένων 
διατάξεων της συμφωνίας· 
ότι η συμφωνία ορίζει ότι ορισμένα προϊόντα καταγωγής Πρώην 
Γιουγκοσλαβικής Δημοκρατίας της Μακεδονίας μπορούν να εισάγονται στην 
Κοινότητα, εντός των ορίων των δασμολογικών ποσοστώσεων ή οροφών ή στο 
πλαίσιο ποσοτήτων αναφοράς, με μειωμένο ή μηδενικό δασμό· ότι η συμφωνία 
αναφέρει ήδη τα προϊόντα που μπορούν να επωφελούνται από τα εν λόγω 
δασμολογικά μέτρα, τους όγκους και την ετήσια αύξηση τους, τους δασμούς, τις 
περιόδους και τα κριτήρια αποδοχής· ότι οι τροποποιήσεις της συνδυασμένης 
ονοματολογίας και των κωδικών Tarie και οι προσαρμογές που έχουν καταστεί 
απαραίτητες από τη σύναψη των συμφωνιών, πρωτοκόλλων και ανταλλαγών 
επιστολών μεταξύ της Κοινότητας και της Πρώην Γιουγκοσλαβικής 
Δημοκρατίας της Μακεδονίας δεν περιέχουν ουσιώδεις αλλαγές· ότι, για να 
διευκολυνθούν οι διαδικασίες, είναι σκόπιμο να προβλεφθούν διατάξεις που 
επιτρέπουν στην Επιτροπή, επικουρούμενη από την επιτροπή τελωνειακού 
κώδικα, να θεσπίσει τους κανονισμούς εφαρμογής σχετικά με το άνοιγμα και 
τον τρόπο διαχείρισης των δασμολογικών ποσοστώσεων και οροφών, να 
θεσπίσει κοινοτικό σύστημα στατιστικής παρακολούθησης των εισαγωγών στο 
πλαίσιο των ποσοτήτων αναφοράς και να επιφέρει τις απαραίτητες 
τροποποιήσεις και τεχνικές προσαρμογές στα παραρτήματα των κανονισμών 
εφαρμογής· 
ότι η συμφωνία προβλέπει ότι η Κοινότητα μπορεί να αντικαταστήσει ποσότητα 
αναφοράς με ίση δασμολογική οροφή, σε περίπτωση υπέρβασης ποσότητας 
αναφοράς· ότι, για τους ίδιους λόγους, είναι σκόπιμο να προβλεφθούν 
διατάξεις που επιτρέπουν στην Επιτροπή να θεσπίσει τα απαραίτητα μέτρα· 
EEL. 
ότι, αφ'ης στιγμής καλυφθούν οι οροφές, η Κοινότητα μπορεί να 
αποκαταστήσει, μέχρι το τέλος του ημερολογιακού έτους, την είσπραξη των 
τελωνειακών δασμών που ισχύουν έναντι τρίτων χωρών όσον αφορά το εν λόγω 
προϊόν· ότι, για την προστασία των συμφερόντων των κοινοτικών παραγωγών, 
τα μέτρα αυτά ίσως χρειασθεί να θεσπιστούν σε πολύ σύντομο χρονικό 
διάστημα· ότι η συμφωνία προβέπει ότι η Κοινότητα μπορεί να αναστείλει 
δασμολογική οροφή αν, επί δύο συνεχή έτη, οι εισαγωγές ενός προϊόντος που 
παρέχονται στον κατάλογο του παραρτήματος Γ ήταν χαμηλότερες από το 80% 
του όγκου της οροφής· ότι η συμφωνία προβλέπει επίσης ότι η Κοινότητα 
μπορεί να παρατείνει επί ένα έτος την ή τις οροφές που έχουν οριστεί για το 
προηγούμενο έτος, αν κριθεί σκόπιμο να αναβληθεί η ετήσια αύξηση 5% του 
όγκου της οροφής· ότι είναι σκόπιμο να προβλεφθούν διατάξεις που επιτρέπουν 
στην Επιτροπή να θεσπίζει γρήγορα τα μέτρα αυτά, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Αρθρο 1 
Οι διατάξεις εφαρμογής του άρθρου 15 παράγραφος 2 της συμφωνίας σχετικά 
με το "baby-beef, τα αιγοπρόβατα και το κρέας αιγοπροβάτων και τα βύσσινα, 
θεσπίζονται σύμφωνα με τη διαδικασία που προβλέπεται στο άρθρο 27 του 
κανονισμού (ΕΟΚ) αριθ. 805/682 ή τις αντίστοιχες διατάξεις των λοιπών 
κανονισμών που θεσπίζουν κοινή οργάνωση γεωργικής αγοράς. 
Αρθρο 2 
1. Με την επιφύλαξη των διατάξεων του άρθρου 1, οι διατάξεις εφαρμογής 
των δασμολογικών ποσοστώσεων, δασμολογικών οροφών και ποσοτήτων 
αναφοράς που προβλέπονται στα παραρτήματα Γ και Δ της συμφωνίας και 
στο παράρτημα Ι του πρωτοκόλλου σχετικά με τις πρόσθετες εμπορικές 
ρυθμίσεις για ορισμένα προϊόντα σιδήρου και χάλυβα της συμφωνίας, 
συμπεριλαμβανομένης της αντικατάστασης των ποσοτήτων αναφοράς με 
δασμολογικές οροφές που προβλέπεται στο άρθρο 15 παράγραφος 5 της 
συμφωνίας, καθώς και οι τροποποιήσεις και τεχνικές προσαρμογές που 
έχουν καταστεί απαραίτητες λόγω των τροποποιήσεων της συνδυασμένης 
ονοματολογίας και των κωδικών Tarie, ή της σύναψης των συμφωνιών, 
των πρωτοκόλλων ή ανταλλαγών επιστολών μεταξύ της Κοινότητας και 
της Πρώην Γιουγκοσλαβικής Δημοκρατίας της Μακεδονίας, θεσπίζονται 
από την Επιτροπή, επικουρούμενη από την επιτροπή τελωνειακού κώδικα, 
σύμφωνα με τη διαδικασία της παραγράφου 2. 
2. Ο εκπρόσωπος της Επιτροπής υποβάλλει στην εν λόγω επιτροπή σχέδιο 
των μέτρων που πρέπει να ληφθούν. Η επιτροπή διατυπώνει τη γνώμη της 
για το σχέδιο αυτό εντός προθεσμίας που μπορεί να καθορίσει ο πρόεδρος 
ανάλογα με τον επείγοντα χαρακτήρα του θέματος. Η γνώμη της 
επιτροπής διατυπώνεται με την πλειοψηφία που ορίζει το άρθρο 148 
παράγραφος 2 της συνθήκης για την έκδοση των αποφάσεων που καλείται 
να λάβει το Συμβούλιο κατόπιν προτάσεως της Επιτροπής. Κατά την 
ψηφοφορία στο πλαίσιο της επιτροπής, οι ψήφοι των αντιπροσώπων των 
κρατών μελών σταθμίζονται με τον τρόπο που ορίζεται στο 
προαναφερθέν άρθρο. Ο πρόεδρος δεν συμμετέχει στην ψηφοφορία. 
EEL 148, 28.6.1968,0.24. 
Η Επιτροπή θεσπίζει μέτρα τα οποία μπορούν να εφαρμοστούν αμέσως. 
Εάν όμως τα μέτρα αυτά δεν είναι σύμφωνα με τη γνώμη που διατύπωσε η 
επιτροπή, ανακοινώνονται από την Επιτροπή στο Συμβούλιο. Στην 
περίπτωση αυτή: 
η Επιτροπή μπορεί να αναβάλει επί ένα μήνα το πολύ, από την 
ημερομηνία της εν λόγω ανακοίνωσης, την εφαρμογή των μέτρων 
που έχει αποφασίσει, 
το Συμβούλιο μπορεί, με ειδική πλειοψηφία, να λάβει διαφορετική 
απόφαση εντός της προθεσμίας που προβλέπεται στην πρώτη 
περίπτωση. 
3. Η επιτροπή μπορεί να εξετάζει κάθε ζήτημα το οποίο αφορά την εφαρμογή 
των εν λόγω δασμολογικών ποσοστώσεων, δασμολογικών οροφών και 
ποσοτήτων αναφοράς, και το οποίο εγείρει ο πρόεδρος είτε με δική του 
πρωτοβουλία ή κατόπιν αιτήματος κράτους μέλους. 
Αρθρο 3 
1. Μόλις καλυφθεί κάποια δασμολογική οροφή, η Επιτροπή μπορεί να 
θεσπίσει κανονισμό για την αποκατάσταση, μέχρι το τέλος του 
ημερολογιακού έτους, των δασμών που ισχύουν έναντι τρίτων χωρών για 
τις εισαγωγές του εν λόγω προϊόντος. 
2. Αν, κατά τη διάρκεια δύο συνεχών ετών, οι εισαγωγές προϊόντος που 
περιέχει το παράρτημα Γ της συνφωνίας είναι μικρότερες του 80% της 
ορισθείσας ποσότητας, η Επιτροπή μπορεί να θεσπίζει κανονισμό για να 
αναστείλει την εν λόγω οροφή. 
3. Η Επιτροπή μπορεί να θεσπίσει κανονισμό για την παράταση για περίοδο 
ενός έτους της δασμολογικής οροφής ή οροφών που ορίστηκαν το 
προηγούμενο έτος, αν κρίνει απαραίτητο να αναβάλει την ετήσια αύξηση 
κατά 5% του όγκου της δασμολογικής οροφής. 
Αρθρο 4 
Ο παρών κανονισμός αρχίζει να ισχύει την επόμενη ημέρα μετά τη δημοσίευση 
του στην Επίσημη Εφημερίδα των Ευρωπαϊκών Κοινοτήτων. 
Εφαρμόζεται από την ημερομηνία έναρξης ισχύος της συμφωνίας. 
Η ημερομηνία αυτή θα δημοσιευθεί στην Επίσημη Εφημερίδα των Ευρωπαϊκών 
Κοινοτήτων. 
Ο παρών κανονισμός είναι δεσμευτικός ως προς όλα τα μέρη του και ισχύει 
άμεσα σε κάθε κράτος μέλος. 
Βρυξέλλες, Για το Συμβούλιο 
Ο Πρόεδρος 
ΔΗΜΟΣΙΟΝΟΜΙΚΟ ΔΕΛΤΙΟ 
1. Σχετικό κονδύλιο προϋπολογισμού: Κεφάλαιο 12, άρθρο 120. 
2. Νομική βάση: άρθρο 113 της Συνθήκης. 
3. Ονομασία του μέτρου: 
Πρόταση κανονισμού (ΕΚ) του Συμβουλίου για ορισμένες διαδικασίες 
εφαρμογής της συμφωνίας συνεργασίας μεταξύ της Ευρωπαϊκής 
Κοινότητας και της Πρώην Γιουγκοσλαβικής Δημοκρατίας της 
Μακεδονίας. 
4. Στόχος: καθορισμός των απαραίτητων διαδικασιών εφαρμογής της 
συμφωνίας συνεργασίας μεταξύ της ΕΚ και της Πρώην Γιουγκοσλαβικής 
Δημοκρατίας της Μακεδονίας. 
5. Δημοσιονοιυιικές επιπτώσεις: ο παρών κανονισμός δεν συνεπάγεται 
δημοσιονομικές απώλειες ή κέρδη διαφορετικά από εκείνα που προβλέπει 
το δημοσιονομικό δελτίο που υποβλήθηκε με την ευκαιρία της απόφασης 
θέσπισης της συμφωνίας. 
6. Καταπολέμηση της απάτης: οι διατάξεις διαχείρισης των δασμολογικών 
ποσοστώσεων και οροφών περιλαμβάνουν τα απαιτούμενα μέτρα για την 
πρόληψη και την προστασία κατά της απάτης και των παρατυπιών. 
ISSN 0254-1483 
COM(97) 538 τελικό 
ΕΓΓΡΑΦΑ 
GR 11 02 
Αριθ. καταλόγου : CB-CO-97-582-GR-C 
ISBN 92-78-26757-0 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο 
*-